wickkiey/tamil-wikipedia-chunked huggingface dataset:
# 1814

**1814** (**MDCCCXIV**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.
# 1814

## நிகழ்வுகள்

- ஜனவரி 14 - நோர்வேயை டென்மார்க் மேற்கு பொமிரானியாவுக்காக சுவீடனுக்கு அளித்தது.
- ஜனவரி 29 - நெப்போலியன் பொனபார்ட்டின் பிரெஞ்சு இராணுவம் பிரியென் நகரில் இடம்பெற்ற சமரில் வெற்றி பெற்றது.
- பெப்ரவரி 1 - பிலிப்பீன்சில் மயோன் எரிமலை வெடித்ததில் 1,200 பேர் கொல்லப்பட்டனர்.
- பெப்ரவரி 11 - நோர்வேயின் விடுதலை அறிவிக்கப்பட்டது.
- பெப்ரவரி 12 - லன்ண்டனில் சுங்கத் திணக்களக் கட்டிடம் தீயில் எரிந்து அழிந்தது.
- மார்ச் 10 - நெப்போலியன் பொனபார்ட் பிரான்சின் லாவோன் நகரில் இடம்பெற்ற சமரில் தோல்வியடைந்தான்.
- மார்ச் 30 - ஆறாவது கூட்டுப் படைகள் பாரிஸ் நகரினுள் நுழைந்தன.
- மார்ச் 31 - நெப்போலியன் பொனபார்ட்டுக்கு எதிரானவர்கள் பாரிஸ் நகரைக் கைப்பற்றினர்.
- ஏப்ரல் 6 - நெப்போலியன் பொனபார்ட் பிரான்ஸ் நாட்டின் மன்னர் பதவியில் இருந்து விலகினான். பதின்மூன்றாம் லூயி புதிய மன்னனாக அறிவிக்கப்பட்டான்.
- மே 2 - முதலாவது மெதடிஸ்த ஆயர் தோமஸ் கோக் தமது மதத்தைப் பரப்புதற்காக இங்கிலாந்தில் இருந்து கப்பலில் இலங்கை வரும் வழியில் காலமானார்.
- மே 30 - நெப்போலியன் பொனபார்ட் எல்பாவுக்கு நாடு கடத்தப்பட்டான்.
- சூன் 29 - மெதடிஸ்த திருச்சபையைச் சேர்ந்த ஆறு மதப்பரப்புனர்கள் இலங்கையின் காலி நகரை வந்தடைந்தனர்.
- ஆகத்து 13 - ஆங்கில-டச்சு ஒப்பந்தம் கைச்சாத்தாகியது.
- ஆகத்து 24 - பிரித்தானியப் படையினர் வாஷிங்டன், டி. சி நகரில் புகுந்து வெள்ளை மாளிகை மற்றும் பல கட்டடங்களைத் தீயிட்டுக் கொளுத்தினர்.
- நவம்பர் 5 - இலங்கையின் வடக்கு மற்றும் வட-மேற்குப் பகுதிகளில் இடம்பெற்ற பெரும் சுழற்காற்று யாழ்ப்பாணம், விடத்தல் தீவு, மற்றும் மன்னார் ஆகிய இடங்களில் பெரும் அழிவை ஏற்படுத்தின.
# 1814

## தேதி அறியப்படாத நிகழ்வுகள்

- கயானா நெதர்லாந்திடம் இருந்து பிரித்தானியரிடம் கை மாறியது. இது பின்னர் பிரித்தானிய கயானா என அழைக்கப்பட்டது.
- செயிண்ட் லூசியா தீவை ஐக்கிய இராச்சியம் முழுக்கட்டுப்பாடுக்குள் கொண்டுவந்தது.
# 1814

## பிறப்புகள்

- மே - ராபர்ட் கால்டுவெல், திராவிட மொழி நூலின் தந்தை (இ. 1891)
- செப்டம்பர் 3 - ஜேம்ஸ் சில்வெஸ்டர், கணிதவியலர் (இ. 1897)
# 1814

## இறப்புகள்

- ஜனவரி 27 - யோஃகான் ஃவிக்டெ, ஜெர்மனிய மெய்யியல் அறிஞர் (பி. 1762
- ஆகத்து 31 - ஆர்தர் பிலிப், பிரித்தானிய கடற்படை அட்மிரல், காலனித்துவ நிர்வாகி (பி. 1738)
- மே 2 - தோமஸ் கோக், முதலாவது மெதடிஸ்த ஆயர் (பி. 1747)
# பாபநாசம் (தஞ்சாவூர் மாவட்டம்)

**பாபநாசம்** *(Papanasam)* இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பாபநாசம் வட்டம் மற்றும் பாபநாசம் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வுநிலை பேரூராட்சியும் ஆகும். பாபநாசம் என்னும் சொல்லின் பொருள் *பாவங்களை ஒழிக்குமிடம்* என்பதாகும்.
# பாபநாசம் (தஞ்சாவூர் மாவட்டம்)

## பெயர்க் காரணம்

இராவணனை அழித்த இராமர், இலட்சுமணன், அனுமன், சீதை ஆகியோருடன் ஊர் திரும்பிக் கொண்டிருந்தார். அப்போது தங்களை ஏதோ தோசம் பின்தொடர்வது போல் உணர்ந்தார்.
கரன், தூசன் ஆகியோரை கொன்ற பிரம்மகத்தி தோஷமே என்றறிந்தார். அப்போது ஒரு வில்வ மரத்தடியைக் கண்டார். அங்கே குடமுருட்டி ஆறு ஓடிக்கொண்டிருந்தது. தோஷம் விலக சிவபூசை செய்வதே உத்தமம் என்று எண்ணினார். அனுமன் உடனே காசியில் இருந்து லிங்கம் கொண்டுவர பறந்து சென்றார். அதற்குள் சீதாபிராட்டி தன் கரங்களினாலேயே மணலில் அநேக லிங்கங்களைபிடித்து வைத்தார்.  
அனுமன் காசியிலிருந்து கொண்டு வந்த லிங்கத்தை வெளிப்பிரகாரத்தில் வைத்துவிட்டு உள்ளே வந்ததும் லவரைக்கண்டு தான் கொண்டுவந்த லிங்கத்தை தான் மூலவராக நிறுவ வேண்டும் என்ற ஆணவத்துடன் லவரை தன் வாலினால் கட்டி இழுக்க, வால் அறுந்து வடக்கே சென்று விழுந்தார். (இவ்விடம் வாலறுந்த நல்லூர் அல்லது அனுமான் நல்லூர் என்று அழைக்கப்படுகிறது). அனுமான் மீது பரிவு கொண்ட இராமர், இந்த 107 சிவலிங்கங்களை வழிபட்டாலும், 108வது லிங்கமான அனுமத்லிங்கத்தையும் வழிபட்டு, அம்பாளையும் வழிபட்டாலே முழு பலனும் பெற்று தோஷம் நீங்கும் என்று கூறுகிறார்.  
அந்நாள் முதல் “மனிதப் பிறவியில் இராமபிரானின் பாவம் அகல காரணமான இத்தலம் **பாபவிநாசம்** என்று அழைக்கப்படும்” என்று அருள்வாக்கு அருளினார். **பாபவிநாசம்** என்ற பெயர் நாளடைவில் **பாபநாசம்** என்று மருவி விட்டது.
# பாபநாசம் (தஞ்சாவூர் மாவட்டம்)

## அமைவிடம்

தஞ்சாவூர் நகரிலிருந்து 25 கிலோமீட்டர் தொலைவிலும் கும்பகோணம் நகரிலிருந்து 15 கி.மீ.; தஞ்சாவூர் 25 கிலோமீட்டர் தொலைவிலும் பாபநாசம் உள்ளது. கும்பகோணம் நகரத்தின் வியாபாரத் துணை நகரமாகவும் பாபநாசம் கருதப்படுகிறது.
# பாபநாசம் (தஞ்சாவூர் மாவட்டம்)

## பேரூராட்சியின் அமைப்பு

11.51 சதுர கிலோமீட்டர் பரப்பு கொண்ட பாபநாசம் 15 வார்டுகளும் 108 தெருக்களும் கொண்ட ஒரு பேரூராட்சியாக வகைப்படுத்தப்படுகிறது. மேலும் இப்பேரூராட்சி பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்படுகிறது.
# பாபநாசம் (தஞ்சாவூர் மாவட்டம்)

## புவியியல்

10.9333°வடக்கு 79.2833°கிழக்கு என்ற அடையாள ஆள்கூறுகளில் பாபநாசம் புவியியல் முறையில் அமைந்துள்ளது. கடல் மட்டத்திலிருந்து 22 மீட்டர் (72 அடி) உயரத்தில் இவ்வூர் உள்ளது. மேலும் கோப்பென் காலநிலை வகைப்பாடு கொண்டதாகவும் பாபநாசத்தின் காலநிலை வகைப்படுத்தப்படுகிறது. இதன்படி இங்கு வெப்பமண்டல வறட்சியும் குளிரும் நிலவுகின்றன  
காவிரி, திருமலைராஜன், அரசலாறு மற்றும் குடமுருட்டி ஆகிய நான்கு ஆறுகளும் இவ்வூரின் வழியே பாய்கின்றன.
# பாபநாசம் (தஞ்சாவூர் மாவட்டம்)

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சியில் 4,360 வீடுகளும், 17,548 பேர்கள் என்ற மக்கள்தொகையும் கொண்டிருந்தது.. இவர்களில் 8628 பேர் ஆண்கள் மற்றும் 8920 பேர் பெண்களாவர். இம்மக்கள் தொகையில் 1782 பேர் ஆறு வயதுக்கு உட்பட்ட குழந்தைகள் ஆவர். 1034 ஆண்களுக்கு 996 பெண்கள் என்ற பாலின விகிதம் இங்கு உள்ளது. இந்நகரத்தின் எழுத்தறிவு சதவீதம் 89.19% ஆகும். 80.09 என்ற நாட்டின் எழுத்தறிவு சதவீதத்தைக் காட்டிலும் இது அதிகமாகும்.
# பாபநாசம் (தஞ்சாவூர் மாவட்டம்)

## முக்கிய இடங்கள்

- பாபநாசம் திருப்பாலத்துறையில் சோழர்களால் கட்டப்பட்ட பாலைவனநாதர் திருக்கோவில் அமைந்திருக்கிறது. தேவாரப் பாடல் பெற்றத்தலமான இங்கு திருமணம் போன்ற சுபநிகழ்ச்சிகள் நடத்த இப்பொழுது பயன்பட்டு வருகிறது. இத்தலத்தில் அன்னை தவளவெண்ணகையாள் அருள்பாலிக்கிறார்..
- பாபநாசத்தில் வைணவ திவ்விய தேசத்தலங்களுள் ஒன்றான சீனிவாசப் பெருமாள் கோவிலும் 108 சிவாலயம் கோவிலும் இங்கு உள்ளன.
- 86 அடி அகலமும் 36 அடி உயரமும் கொண்ட நெற்களஞ்சியம் ஒன்று இங்குள்ளது. 1600-1634 காலத்தைச் சேர்ந்த நாயக்கர்கள் இதைக் கட்டியதாக அறியப்படுகிறது. மாநில தொல்பொருள் துறை இதனை ஒரு நினைவுச்சின்னமாக அறிவித்துள்ளனர்.
- திருநல்லூர், கோவிந்தக்குடி, ஆவூர், மாளிகைத் திடல், மட்டியான் திடல், பாபநாசம், திருப்பாலைத்துறை முதலியன ஏழூர் தலங்களாகக் கருதப்படுகின்றன.
- புனித செபசுத்தியார் திருத்தலம் நகரின் மையப்பகுதியில் அமைந்துள்ளது. நூற்றாண்டு விழா கொண்டாடிய இத்தேவாலயம் பல சிறப்புகளை கொண்டதாகும். ஓவ்வொரு ஆண்டும் புனித செபசுத்தியார் ஆண்டு பெருவிழாவானது உயிர்ப்பு ஞாயிறு பண்டிகைக்கு அடுத்து வரும் திங்கள், செவ்வாய், புதன் கிழமைகளில் கொண்டாடப்பட்டு வருகின்றது.
இவற்றைத் தவிர புனித அந்தோனியார் ஆலயம் ஒன்றும் சின்னக்கடைத் தெருவில் பெரிய பள்ளிவாசல் ஒன்றும் அமைந்துள்ளன.
# பாபநாசம் (தஞ்சாவூர் மாவட்டம்)

## போக்குவரத்து

கும்பகோணம் - தஞ்சாவூர் சாலையில் பாபநாசம் அமைந்து இருப்பதால் பயணத்திற்கான பேருந்து வசதிகள் எந்நேரமும் இருக்கும். மேலும் பாபநாசத்திற்கு திருவையாறில் இருந்தும் பேருந்து வசதி உள்ளது.
# பாபநாசம் (தஞ்சாவூர் மாவட்டம்)

## தொடர்வண்டி நிலையம்

பாபநாசம் தொடர்வண்டி நிலையம் கும்பகோணத்திற்கும் தஞ்சாவூருக்கும் இடையில் உள்ளது. பாபநாசம் நகரின் எல்லைக்குள் மூன்று அடுத்தடுத்த ரயில் நிலையங்கள் உள்ளன. அவை பண்டாரவாடை, அய்யம்பேட்டை மற்றும் பசுபதிகோயில்.
**முன்பதிவு நேரம்**
| காலை | **08:00** முதல் **12:45** |
| --- | --- |
| மாலை | **13:45** முதல் **20:00** |
| காலை | **08:00** முதல் **12:45** | } |
| --- | --- | --- |  
| ரயில் எண் | பெயர் | வகை | வ.நேரம் | பு.நேரம் | சேருமிடம் |  |
| --- | --- | --- | --- | --- | --- | --- |
| 16106 | செந்தூர் விரைவுவண்டி | விரைவு | 04:30 | 04:31 | சென்னை |  |
| 16232 | மைசூர்-மயிலாடுதுறை விரைவுவண்டி | விரைவு | 05:10 | 05:11 | மயிலாடுதுறை |  |
| 16183 | உழவன் விரைவுவண்டி | விரைவு | 05:59 | 06:00 | தஞ்சாவூர் |  |
| 56811 | மயிலாடுதுறை - திருச்சிராப்பள்ளி பயணிகள் | பயணிகள் | 07:14 | 07:15 | திருச்சி |  |
| 56039 | கும்பகோணம் - தஞ்சாவூர் பயணிகள் | பயணிகள் | 08:22 | 08:23 | தஞ்சாவூர் |  |
| 56824 | திருச்சிராப்பள்ளி - மயிலாடுதுறை பயணிகள் | பயணிகள் | 08:48 | 08:49 | மயிலாடுதுறை |  |
| 16233 | மயிலாடுதுறை-திருச்சிராப்பள்ளி விரைவுவண்டி | விரைவு | 08:54 | 08:55 | திருச்சி |  |
| 16854 | சோழன் விரைவுவண்டி | விரைவு | 10:43 | 10:44 | சென்னை |  |
| 76826 | தஞ்சாவூர் - மயிலாடுதுறை பயணிகள் (DEMU) | பயணிகள் | 11:42 | 11:43 | மயிலாடுதுறை |  |
| 12084 | கோயம்புத்தூர் - மயிலாடுதுறை ஜன் சதாப்தி | ஜன் சதாப்தி | 12:05 | 12:06 | மயிலாடுதுறை |  |
| 56821 | மயிலாடுதுறை - திண்டுக்கல் பயணிகள் | பயணிகள் | 12:09 | 12:10 | திண்டுக்கல் |  |
| 16234 | திருச்சிராப்பள்ளி - மயிலாடுதுறை விரைவுவண்டி | விரைவு | 13:53 | 13:54 | மயிலாடுதுறை |  |
| 16853 | சோழன் விரைவுவண்டி | விரைவு | 14:04 | 14:05 | திருச்சி |  |
| 12083 | மயிலாடுதுறை - கோயம்புத்தூர் ஜன் சதாப்தி | ஜன் சதாப்தி | 15:28 | 15:29 | கோயம்புத்தூர் |  |
| 56822 | திண்டுக்கல் - மயிலாடுதுறை பயணிகள் | பயணிகள் | 15:35 | 15:36 | மயிலாடுதுறை |  |
| 16231 | மயிலாடுதுறை-மைசூர் விரைவு | விரைவு | 18:32 | 18:33 | மைசூர் |  |
| 56820 | தஞ்சாவூர் - கும்பகோணம் பயணிகள் | பயணிகள் | 18:42 | 18:43 | கும்பகோணம் |  |
| 76825 | மயிலாடுதுறை - தஞ்சாவூர் பயணிகள்(DEMU) | பயணிகள் | 19:04 | 19:05 | தஞ்சாவூர் |  |
| 56812 | திருச்சிராப்பள்ளி - மயிலாடுதுறை பயணிகள் | பயணிகள் | 19:38 | 19:39 | மயிலாடுதுறை |  |
| 56823 | மயிலாடுதுறை - திருச்சிராப்பள்ளி பயணிகள் | பயணிகள் | 20:48 | 20:49 | திருச்சி |  |
| 16105 | செந்தூர் விரைவுவண்டி | விரைவு | 21:24 | 21:25 | திருச்செந்தூர் |  |
| 16184 | உழவன் விரைவுவண்டி | விரைவு | 21:34 | 21:35 | சென்னை |  |
| 16779 | திருப்பதி - இராமேசுவரம் (மீனாட்சி) விரைவுவண்டி (**ஞாயிறு, செவ்வாய் மற்றும் வெள்ளி கிழமைகளில் மட்டும்** ) | விரைவு | 23:04 | 23:05 | இராமேசுவரம் |  |
| 16780 | இராமேசுவரம் - திருப்பதி (மீனாட்சி) விரைவு வண்டி (**திங்கள், வியாழன் மற்றும் சனி கிழமைகளில் மட்டும்**) | விரைவு | 23:09 | 23:10 | இராமேசுவரம் | } இங்குள்ள தொடருந்து நிலையத்தில் சில தொடருந்துகள் தவிர அனைத்து தொடருந்துகளும் நின்று செல்லும். |
பாபநாசம் அருகில் உள்ள வானூர்தி நிலையம் திருச்சி பன்னாட்டு வானூர்தி நிலையம்
# பாபநாசம் (தஞ்சாவூர் மாவட்டம்)

## அருகில் உள்ள கோவில்கள்

- **கபிசுதலம் – கசேந்திர வரதன் ஆலயம்** - பாபநாசத்தில் இருந்து திருவையாறு செல்லும் வழியில் 4 கி.மீ. தொலைவில் உள்ளது.
- **நல்லூர் – கல்யாண சுந்தரேசுவரர் ஆலயம்** - பாபநாசத்தில் இருந்து வாழைப்பழக்கடை வழியாக வலங்கைமான் செல்லும் வழியில் 4 கி.மீ. தொலைவில் உள்ளது.
- **திருவலஞ்சுழி – கற்பக நாதேசுவரர் ஆலயம்** - பாபநாசத்தில் இருந்து கும்பகோணம் செல்லும் வழியில் 7 கி.மீ. தொலைவில் உள்ளது.
- **திருக்கருகாவூர் – கர்ப்பரட்சாம்பிகை ஆலயம்** - பாபநாசத்தில் இருந்து சாலியமங்கலம் செல்லும் வழியில் 4 கி.மீ. தொலைவில் உள்ளது.
- **சுவாமிமலை – சுவாமிநாத சுவாமி (ஆறுபடை வீடுகளில் ஒன்று) ஆலயம்** - பாபநாசத்தில் இருந்து கபிசுதலம் வழியாக கும்பகோணம் செல்லும் வழியில் 8 கி.மீ. தொலைவில் உள்ளது.
- **ஆவூர் – பசுபதீசுவரர் ஆலயம்** - பாபநாசத்தில் இருந்து பட்டீசுவரம் வழியாக கும்பகோணம் செல்லும் வழியில் 8 கி.மீ. தொலைவில் உள்ளது.
- **திருவைகாவூர் – வில்வனேசுவரர் ஆலயம்** - பாபநாசத்தில் இருந்து கபிஸ்தலம் வழியாக 8 கி.மீ. தொலைவில் உள்ளது. அரை மணி நேரத்திற்கு ஒரு முறை பாபநாசத்தில் இருந்து சீருந்து வசதி உண்டு.
- **பட்டீசுவரம் – தேனுபுரீசுவரர் ஆலயம்** - பாபநாசத்தில் இருந்து ஆவூர் வழியாக கும்பகோணம் செல்லும் வழியில் 10 கி.மீ. தொலைவில் உள்ளது.
- **சௌந்தர ராச பெருமாள் கோவில் – சுந்தரபெருமாள் கோவில்** - பாபநாசத்தில் இருந்து கும்பகோணம் செல்லும் வழியில் 5 கி.மீ. தொலைவில் உள்ளது.
- **வலங்கைமான் - மாரியம்மன் கோவில்** பாபநாசத்தில் இருந்து நல்லூர் வழியாக வலங்கைமான் 10 கி.மீ. தொலைவில் உள்ளது.
- **தாராசுரம் – சராவதேசுவரர் ஆலயம்** - பாபநாசத்தில் இருந்து கும்பகோணம் செல்லும் வழியில் 12 கி.மீ. தொலைவில் உள்ளது.
- **கருப்பூர் – அகிலாண்டேசுவரி ஆலயம்** - பாபநாசத்தில் இருந்து கபிஸ்தலம் வழியாக திருவையாறு செல்லும் வழியில் 2 கி.மீ. தொலைவில் சருக்கை கிராமம் அருகில் உள்ளது.
- **தஞ்சாவூர் - பெருவுடையார் - பெரிய கோவில்** - 25 கி.மீ. தொலைவில் உள்ளது.
# பாபநாசம் (தஞ்சாவூர் மாவட்டம்)

## முக்கிய நபர்கள்

- பாபநாசம் சிவன், கருநாடக இசையறிஞர், நடிகர்
- சிரீ சிரீ இரவிசங்கர், ஓர் ஆன்மீகத் தலைவர்
- வாசன்
- மூப்பனார்
- ஆர். துரைகண்ணு
# வார்ப்புரு:NBA team

****}****  
| 'கூட்டம்''' | width= } |  |
| --- | --- | --- |
| **பகுதி** | } |  |
| **தோற்றம்** | } |  |
| **வரலாறு** | } |  |
| **மைதானம்** | } |  |
| **நகரம்** | } |  |
| **அணி நிறங்கள்** | } |  |
| **உடைமைக்காரர்(கள்)** | } |  |
| **பிரதான நிருவாகி** | } |  |
| **பயிற்றுனர்** | } |  |
| **வளர்ச்சிச் சங்கம் அணி** | } |  |
| **போரேறிப்புகள்** | } |  |
| **கூட்டம் போரேறிப்புகள்** | } |  |
| **பகுதி போரேறிப்புகள்** | } |  |
| **இணையத்தளம்** | <span>}</span> | }<noinclude> |  
bs:Šablon:NBA klub
en:Template:NBA team
sr:Шаблон:Кутијица за НБА
zh:Template:NBA team
</noinclude>
# மடு மரியாள் ஆலயம்

**மடு அன்னை** (*Shrine of Our Lady of Madhu*) கன்னி மேரியின் ரோமன் கத்தோலிக்க தேவாலயம் ஆகும். இது இலங்கையின் வட மாகாணத்தில் மன்னார் மாவட்டத்தில் மடு என்ற இடத்தில் அமைந்துள்ளது. 400 ஆண்டுகள் பழமையான இத்தேவாலயம் இலங்கை தமிழ் மற்றும் சிங்கள கத்தோலிக்கரின் புனித வழிபாட்டுத் தலமாக விளங்குகின்றது. ஓகஸ்ட் மாதத்தில் இடம்பெறும் இவ்வாலயத்தின் வருடாந்த உற்சவத்தில் கிட்டத்தட்ட ஒரு மில்லியன் மக்கள் இன, மத பேதமின்றி கலந்து கொள்வர். ஈழப்போர் தொடங்கியதில் இருந்து இவ்வாலயத்திற்கு செல்வோரின் தொகை பல மடங்கு குறைந்தது. இதனை அடுத்து தேவாலயத்தில் 400 ஆண்டுகளாக அருள் பாலித்து வரும் அன்னையின் திருவுருவச் சிலையின் பாதுகாப்புக் கருதி அச்சிலை ஏப்ரல் 4, 2008 இல் மன்னார் தேவன்பிட்டி புனித சவேரியர் ஆலயத்துக்கு எடுத்துச் செல்லப்பட்டது.
# மடு மரியாள் ஆலயம்

## மடு தேவாலயப் படுகொலைகள்

நவம்பர் 20, 1999 இல் மடு தேவாலயத்தை நோக்கி எறியப்பட்ட எறிகணை வீச்சினால் அங்கு தங்கியிருந்த 44 பொது மக்கள் கொல்லப்பட்டனர். மேலும் 60 பேர் வரையில் படுகாயமடைந்தனர்.
# ஜெயராஜ் பெர்னாண்டோபுள்ளே

**ஜெயராஜ் பெர்னாண்டோபுள்ளே** (ஜனவரி 11, 1953 - ஏப்ரல் 6, 2008) இலங்கையைச் சேர்ந்த அரசியல்வாதியாவார். நாடாளுமன்ற உறுப்பினராகவும் அமைச்சராகவும் இருந்தவர். கொழும்புச் செட்டிகள் என்னும் இனக்குழுவைச் சேர்ந்தவர்.
# ஜெயராஜ் பெர்னாண்டோபுள்ளே

## வாழ்க்கைச் சுருக்கம்

ஜெயராஜ் நீர்கொழும்பு, கொச்சிக்கடை, வெலிகனப் பகுதியில் பிறந்தார். பாடசாலைக் கல்வியை முடித்துவிட்டு 1970 ஆம் ஆண்டு இலங்கை சுதந்திரக் கட்சியில் இணைந்து அரசியலில் இறங்கிய அவர், 1984 ஆம் ஆண்டு கந்தானை தொகுதியில் அக்கட்சியின் அமைப்பாளராக நியமிக்கப்பட்டார். அதன்பின்னர் 1989, 1994, 2000, 2001, 2004 ஆம் ஆண்டுகளில் நடைபெற்ற நாடாளுமன்றத் தேர்தல்களில் போட்டியிட்டு வெற்றியீட்டிய அவர், கத்தோலிக்க விவகார அமைச்சர் , துறைமுக அதிகாரசபை அமைச்சர், பெருந்தெருக்கள் அமைச்சர் எனப் பல்வேறு அமைச்சுப் பொறுப்புகளையும் வகித்துள்ளார்.  
சட்டத்தரணியான இவர், சிங்களம், தமிழ், மற்றும் ஆங்கிலம் ஆகிய மும்மொழிகளிலும் சரளமாக உரையாடக்கூடிய திறமையைக் கொண்டவர். இதன் காரணமாக மகிந்த ராஜபக்ச அரசின் காலத்தில் தமிழீழ விடுதலைப் புலிகளுடன் நடைபெற்ற பேச்சுவார்த்தைக்குழுவில் முக்கிய ஒருவராக இடம்பிடித்தார்.  
55 வயதான இவர் இரண்டு பிள்ளைகளின் தந்தையும் ஆவார். இவர் ஒரு ரோமன் கத்தோலிக்கர்.
# ஜெயராஜ் பெர்னாண்டோபுள்ளே

## படுகொலை

2008, ஏப்ரல் 6 இல் கம்பகா மாவட்டம், வெலிவேரிய என்ற இடத்தில் இடம்பெற்ற சிங்களப் புதுவருட கொண்டாட்டங்களின் ஒரு பகுதியாக ஒரு மரதன் ஓட்டப் பந்தயத்தை ஆரம்பிக்கும் நிகழ்வின்போது தற்கொலைக் குண்டு வெடிப்பில் அமைச்சர் ஜெயராஜ் பெர்னாண்டோபுள்ளே மற்றும் 14 பேர் கொல்லப்பட்டு 80-க்கும் அதிகமானோர் காயமடைந்தனர். இத்தாக்குதலில் இலங்கையின் தேசிய தடகளப் பயிற்சியாளர் இலக்சுமன் டி அல்விசு, முன்னாள் ஒலிம்பிக் ஓட்டப்பந்தய வீரர் குருப்பு கருணாரத்தின ஆகியோரும் உயிரிழந்தனர்.  
இந்தக் கொலைக்கு தமிழீழ விடுதலைப் புலிகளே காரணம் என இலங்கை பாதுகாப்புத்துறை குற்றம்சாட்டியது. பன்னாட்டு மன்னிப்பு அவையும் இலங்கை அரசும் விடுதலைப் புலிகள் மீது குற்றம் சாட்டின. தற்கொலைத் தாக்குதல் குறித்த காணொளி சிரச தொலைக்காட்சி செய்திச் சேவையில் ஒளிபரப்பப்பட்டது.
# ஜெயராஜ் பெர்னாண்டோபுள்ளே

## படுகொலை

### விசாரணை

தற்கொலைக் குண்டுத் தாக்குதல் தொடர்பாக முன்னாள் கம்பகா காவல்துறைக் கண்காணிப்பாளர் இலட்சுமன் குரே குண்டு வெடிப்புகளுடன் நேரடித் தொடர்பு வைத்திருந்தார் எனக் குற்றம் சாட்டப்பட்டு 2009 ஆகத்து 12 இல் கைது செய்யப்பட்டார். அத்துடன் விடுதலைப் புலிகளின் முன்னாள் உறுப்பினர் மொரிஸ் என அழைக்கப்பட்ட செல்வராஜா கிருபாகரனும் கைது செய்யப்பட்டார். இது குறித்த வழக்கு 2022 செப்டம்பர் 1 இல் விசாரணைக்கு எடுத்துக்கொள்ளப்பட்ட போது சந்தேக நபர்கள் இருவரையும் குற்றமற்றவர்கள் என கம்பகா உயர் நீதிமன்ற நீதிபதி சகா மாப்பா பண்டார விடுதலை செய்தார்.
# முதுமையடைதல்

மனித வாழ் நாளின் இறுதி ஆண்டுகளை **முதுமை** என்கிறோம். ஏறத்தாழ 60 வயதுக்கு மேற்பட்டோரை முதியவர் என்பர். இளம்பருவத்தில் இருந்து படிபடியாக மனிதர் **முதுமைப்படுவர்** (*ageing*). இன்றுவரை, முதுமை வாழ்வின் மாற்ற முடியா ஒரு பகுதியாகவே இருக்கின்றது.  
முதுமையும் சாவுமே மனிதன் சந்திக்கும் தவிர்க்கமுடியா மிக மோசமான கொடுமையாக பலராலும் பாக்கப்படுகிறது. ஆகையால், இயன்றவரை வாழ்நாளை கூட்ட பல்வேறு ஆய்வுகளும் திட்டங்களும் மேற்கொள்ளப்படுகின்றன. இருப்பினும் இதுவரை முதுமைப்படுதலை தடுக்க பரிசோதனைக்குட்படுத்தப்பட்ட எந்த வழிமுறையும் இல்லை.
# முதுமையடைதல்

## முதுமையின் வெளிப்பாடு

முதுமைப்படுதலால் உடலின் செயல்பாடு குன்றும். திசுச் சீர்கேடு, தோல் சுருக்கம், தசை எடை குறைவு, புலன் குறைபாடு, நரம்பு மண்டலத் தளர்ச்சி, உடல் அசைவுத் தன்மைக் குறைவு, இனப்பெருக்கத் தடை, உளவியல் பாதிப்புகள் என பல்வேறு முறைகளில் உடல் தொழிற்பாடும் நலமும் குன்றும். மேலும் உடல் பல்வேறு நோய்களுக்கும் உட்படும். இதய நோய், பக்கவாதம், மூட்டுவலி, புற்று நோய், நீரிழிவு நோய் போன்றவை பெரிதும் முதுமைப்படுத்லின் காரணமாகவே ஏற்படுகிறது.
# முதுமையடைதல்

## வாழ்நாள் எதிர்பார்ப்பு

வாழ்நாள் எதிர்பார்ப்பு என்பது ஒரு உயிரினத்தின் சராசரி வாழும் காலத்தைக் குறிக்கும். சத்துணவு, நலவாழ்வு, மருத்துவம் ஆகிவற்றிலேயே வாழ்நாள் எதிர்பார்ப்பு பெரும்பாலும் தங்கி இருக்கிறது. சுமூக அரசியல் சூழலும் பொருளாதார வளர்ச்சியும் வாழ்நாள் எதிர்பார்ப்பைக் கூட்டும் காரணிகளை ஏதுவாக்கத் தேவை. இத்தகைய சூழலைப் பொறுத்து சுவாசிலாந்தில் 32.6 ஆண்டுகள் தொடங்கி, யப்பானில் 81 ஆண்டுகள் வரை என வாழ்நாள் எதிர்பார்ப்பு வேறுபடுகிறது. பெரும்பாலான ஆப்பிரிக்க நாடுகளைத் தவிர்த்து பெரும்பாலான நாடுகளில் வாழ்நாள் எதிர்பார்ப்பு கூடியே வருகிறது. இடைக்காலத்தில் 35 வயதுக்குட்பட்டே வாழ்நாள் எதிர்பார்ப்பு இருந்தது, இன்று இது இரண்டு மடங்காக கூடி உள்ளது.  
இருப்பினும் பதியப்பட்ட மனித வரலாற்றில் யாரும் 123 வயதுக்கு மேல் இருந்ததாக ஆதாரம் இல்லை. மிகக் குறைவான எண்ணிக்கையிலான மனிதர்களே 100 வயதுக்கு மேலே வாழக்கூடியதாக இருக்கின்றது. மனிதனின் சராசரி வாழ்நாள் கூடி வந்திருப்பினும், மிக கூடிய வாழ்நாள் கூடவில்லை. இதற்கு உயிரியல் அடிப்படையிலான எல்லைகள் இருக்கலாம். இருப்பினும், அண்மையில் மேற்கொள்ளப்பட்ட ஆய்வுகளின் படி இந்த எல்லை நீடிக்கப்படக்கூடியதே.
# முதுமையடைதல்

## முதுமை பற்றிய கோட்பாடுகள்

நாம் ஏன் முதுமை அடைகிறோம் என்பது பற்றி பல கோட்பாடுகள் இருக்கின்றன. இவை தனித்தனியே முழு விளக்கத்தையும் தருவதில்லை.
# முதுமையடைதல்

## முதுமை பற்றிய கோட்பாடுகள்

### படிவளர்ச்சி முதுமைக் கோட்பாடு (*Evolutionary Theory*)

மனிதரின் படிவளர்ச்சியை பேணவே மனிதர் முதுமை பெற்று இறக்கின்றனர் என்பதே படிவளர்ச்சிக் கோட்பாட்டின் சாரம். இந்தக் கோட்பாட்டைப் பற்றி Theodore. C. Goldsmith Theories of Biologcal Aging என்ற ஆய்வறிக்கையில் விளக்கம் காணலாம்.  
காலம் செல்ல செல்ல ஒரு உயிரினத்துக்கு இயற்கையால் ஏற்படுத்தும் அச்சுறுத்தல் கூடுகின்றது. எடுத்துக்காட்டாக உயிரினம் விபத்திற்குள்ளாகும் வாய்ப்பு கூடுகின்றது. இதனால் ஒரு உயிரினம் தனது உடல் வளங்களை இளம்பருவத்தில் குவியப்படுத்துகின்றது. குறிப்பாக உயிர் உற்பத்தித் திறன் இளவயதிலேயே வீரியமாக இருக்கிறது. இதனால் நாட்கள் செல்ல செல்ல உடல் வலு இழந்து, உயிர் துறக்கிறது.  
மேலும், யாரும் இறக்காவிட்டால், உயிரினங்களின் தொகைகூடி பெரும் அழிவுக்கு இட்டுச் செல்லலாம். மாறிவரும் சூழலுக்கு முதிய உயிரினங்கள் தாக்குப்பிடிப்பது கடினமாக இருக்கும். முதிய உயிரினங்களே இருந்தால் அவற்றின் குடிவழிகளே மக்கள் தொகையில் கூடுதலாக இருக்கும். இது இனப் பெருக்கத்துக்கும் படிவளர்ச்சிக்கும் உகந்தது அல்ல.
# முதுமையடைதல்

## முதுமை பற்றிய கோட்பாடுகள்

### மரபணு முதுமைக் கோட்பாடு (The Genetic Theory of Aging)

மரபணுக்களாலேயே வாழ்நாள் பெரிதும் முடிவாவதாக மரபணுக் கோட்பாடு கூறுகிறது. அதாவது, பிறக்கும்போதே ஒவ்வொருவருக்கும் கிடைக்கும் மரபணுக்களைக் கொண்டு வாழ்நாள் முடிவாகிறது.  
பெற்றோர்கள் நீண்ட வாழ்நாளைக் கொண்டால் பிள்ளைகளும் நீண்ட காலம் வாழ்வதை அவதானிக்க முடியும். மேலும் இரட்டை மனிதர்களின் வாழ்நாள் உடன் பிறந்தவர்களை விட ஒரே கால அளவைக் கொண்டதாக இருக்கும். இவை மரபணுக் கோட்பாட்டுக்கு ஆதாரங்களாக கொள்ளப்படுகின்றன.
# முதுமையடைதல்

## முதுமை பற்றிய கோட்பாடுகள்

### Cellular Senescence கோட்பாடு

முதுமைக்கு ஒரு விளக்கம் Cellular Senescence theory.
தற்போது இருக்கும் தகவல்களின் படி உடலில் இருக்கும் கலன்கள் எழுந்த மானமாக ஆக அல்லது தம்மைப் படி எடுக்கும் பொழுது சிறு பிழைகள் விட வாய்ப்பு உண்டு. அந்த பிழைகள் நாளடைவில் சேர்ந்து உடலை வலு இழக்கச் செய்கின்றன. இவை தம்மைப் புதிப்பிக்கும் அல்லது படி எடுக்கும் முறை நாளடைவில் சீர் குறைந்து, இறுதியாக சாவுக்கு இட்டுச்செல்கிறது.
# முதுமையடைதல்

## முதுமை பற்றிய கோட்பாடுகள்

### Free Radical Theory of Aging

கலன்கள் ஆற்றலை உற்பத்தி செய்யும்பொழுது நிலையற்ற உயிர்வளி மூலக்கூறுக்களையும் (oxygen molecules) உற்பத்தி செய்கின்றன. இந்த நிலையற்ற மூலக்கூறுகளை free radicals என்பர். இந்த நிலையற்ற மூலக்கூறுகளில் ஒரு இலத்திரன் மேலதிகமாக இருக்கும். இவை பிற மூலக்கூறுகளிலும் சேர்ந்து, அவற்றை முறையாக இயங்க விடுவதில்லை. Damage to DNA, protein cross-linking போன்றவற்றுக்கு இதுவே காரணம். காலப்போக்கில் இத்தகைய தவறுகள் குவிந்து முதுமைக்கு காரணமாகின்றன.
# மோகன்லால்

**மோகன்லால்** என்று பரவலாக அறியப்படும் **மோகன்லால்** **விஸ்வநாதன்** (Mohanlal Viswanathan) (பிறப்பு 21 மே 1960), ஓர் இந்திய நடிகர், திரைப்படத் தயாரிப்பாளர், பின்னணிப் பாடகர், திரைப்பட விநியோகர் மற்றும் இயக்குநர் ஆவார், இவர் பெரும்பாலும் மலையாள, கன்னட சினிமாத் துறையில் பணிபுரிகிறார். மோகன்லால் நான்கு தசாப்தங்களுக்கும் மேலாக முன்னணிக் கதாநாயகராகத் திகழ்கிறார்.மேலும், 400க்கும் மேற்பட்ட திரைப்படங்களில் நடித்துள்ளார் . மலையாள சினிமாவில் மோகன்லாலின் பங்களிப்புகளை இந்தியத் திரையுலகில் உள்ள சமகாலத்தவர்கள் பாராட்டியுள்ளனர். இந்திய அரசு இந்திய சினிமாவுக்கு இவர் செய்த பங்களிப்புகளுக்காக இவருக்கு இந்தியாவின் மூன்றாவது மற்றும் நான்காவது உயரிய குடிமை விருதான பத்மசிறீ 2001இலும் 2019 இல் பத்ம பூசண், விருதும் வழங்கி கௌரவித்தது. 2009 ஆம் ஆண்டில், மாநிலப் பாதுக்காப்புப் படையில் துணைநிலை ஆளுநர் என்ற கௌரவப் பதவியைப் பெற்ற இந்தியாவின் முதல் நடிகர் ஆனார். 2023 ஆம் ஆண்டிற்கான தாதாசாகேப் பால்கே விருதை வென்றார். இந்த விருது செப்டம்பர் 23தேதி புதுடெல்லியில் குடியரசுத் தலைவரால் வழங்கப்பட்டது.மோகன்லால் தனது 18வது வயதில் 1978 ஆம் ஆண்டு மலையாளத் திரைப்படமான *திரனோட்டம்* என்ற திரைப்படத்தில் நடிகராக அறிமுகமானார், ஆனால் தணிக்கைச் சிக்கல்களால் படம் 25 ஆண்டுகள் வெளிவருவதில் தாமதம் ஏற்பட்டது. 1980 ஆம் ஆண்டு காதல் திரைப்படமான *மஞ்சில் விரிஞ்சா பூக்கள்* திரைப்படத்தில் அறிமுகமானார். இதில் எதிரிக் கதாப்பாத்திரத்தில் நடித்தார். தொடர்ந்து எதிரிக் கதாப்பத்திரங்களில் நடித்த பின்னர் அடுத்த இரு ஆண்டுகளில் துணை நடிகராக நடித்தார்.1986 இல் பல வெற்றிகரமான படங்களில் நடித்த பிறகு முன்னணி நடிகராக ஆனார்.அந்த ஆண்டு வெளியான *ராஜாவிண்டே மகன்* என்ற திரைப்படம் இவரை முன்னணி நடிகராக ஆக்கியது. இவருக்கு பியாரேலால் என்ற அண்ணன் இருந்தார் (இராணுவப் பயிற்சியின் போது 2000 இல் இறந்தார்). மோகன்லாலுக்கு இவரது தாய்வழி மாமா கோபிநாதன் நாயர் பெயரிட்டார், அவர் முதலில் "மோகன்லால்" என்பதைத் தேர்ந்தெடுப்பதற்கு முன்பு ரோஷன்லால் என்று பெயரிட முடிவு செய்தார். இருப்பினும், அவரது தந்தை மோகன்லாலுக்கு அவர்களின் குடும்பப் பெயரைக் கொடுப்பதைத் தவிர்த்தார். அவர்கள் அனைவருக்கும் குடும்பப்பெயராக இருக்கும் அவர்களின் சாதிப் பெயரை ( நாயர் ) வைக்கக் கூடாது என்பதில் அவரது தந்தை உறுதியாக இருந்தார். மோகன்லால் முடவன்முகில் திருவனந்தபுரத்தில் உள்ள தனது தந்தைவழி வீட்டில் வளர்ந்தார். திருவனந்தபுரத்தில் உள்ள அரசு மாதிரி ஆண்கள் மேல்நிலைப் பள்ளியில் படித்த பின்னர், திருவனந்தபுரம் மகாத்மா காந்தி கல்லூரியில் வணிகவியல் இளங்கலைப் பட்டம் பெற்றார். மோகன்லால் *கம்ப்யூட்டர் பாய்* என்ற மேடை நாடகத்தில் ஆறாம் வகுப்பு மாணவராக இருந்த போது முதன்முதலாக நடித்தார். அதில் தொண்ணூறு வயது முதியவராக நடித்தார்.  
1977 மற்றும் 1978 ஆம் ஆண்டுகளில் கேரள மாநில மல்யுத்த வாகையாளராக இருந்தார்.
# மோகன்லால்

## திரை வாழ்க்கை

### ஆரம்பகாலங்களில்

மோகன்லால் மற்றும் அவரது நண்பர்களான, மணியன்பிள்ளை ராஜு, சுரேஷ் குமார், உன்னி, பிரியதர்சன், இரவிக்குமார் மற்றும் இன்னும் சிலரால் தயாரிக்கப்பட்ட *தீரனோட்டம்* திரைப்படத்தின் மூலம் 1978 ஆம் ஆண்டில் மோகன்லால் நடிகராக அறிமுகமானார். குட்டப்பன் என்ற மனநலம் குன்றிய வேலைக்காரனாக மோகன்லால் நடித்தார். தணிக்கையில் ஏற்பட்ட சில பிரச்சனைகளால் படம் குறிப்பிட்ட நேரத்தில் வெளியாகவில்லை. படம் வெளியாக 25 வருடங்கள் ஆனது.
# மனித வளர்ச்சி கலைச்சொற்கள்

- human development - மனித வளர்ச்சி ??
- Gerontology
- aging - முதுமைப்படுதல்
# மனித வளர்ச்சி கலைச்சொற்கள்

## Physical stages

Terms for stages of age-related physical development include, with their approximate age ranges:  
- வாழ்க்கை
- கருத்தரிப்பு ? - fertilisation - birth
- கருவியல் - முட்டைக்கரு வளர்ச்சி படிநிலைகள்
- கருவணு, the point of conception, fertilization
- blastocyst the period between conception and embryonic stages
- Embryo; the embryonic period starts at three weeks and continues until the end of the 8th week of pregnancy
- Foetus (8 weeks of gestational phase - birth)
- Child (birth - age of majority)
- Neonate (newborn) (0–30 days)
- பச்சிளங்குழந்தை குழந்தை(baby) (1 month-1 year)
- தவழும் பராயம் Toddler (1-4)
- விளையாட்டுப்பிள்ளை - Play age (3 – 6 years)
- Primary school age (also called **prepubescence**) (4-12)
- Elementary school age (also called **middle childhood**) (4-8)
- Preadolescence (preteen, or **late childhood**. The child in this and the previous phase are called *schoolchild* (*schoolboy* or *schoolgirl*), when still of primary school age.) (9-12)
- வாலிபர்Adolescence and puberty (teenage) (13-19)
- adult ? வயது வந்தவர் ? (20-death)
- இளையோர் Young adult (20-25)
- Early adulthood (20-39)
- நடுத்தர வயதினர்Middle age (40-59)
- முதுமை (60+)
- இறப்பு (occurs at various ages, depending on person)
- Decomposition (breakdown of the body after death)
# மனித வளர்ச்சி கலைச்சொற்கள்

## தமிழில் வளர்ச்சி நிலையைக் குறிக்கும் பெண்கள் பெயர்கள்

- பேதை (5-7)
- பொதும்பை (8-11)
- மங்கை (12 -13)
- மடந்தை (14 -19)
- அரிவை (20 - 25)
- தெரிவை (26 - 31)
- பேரிளம் பெண் (32 - 40)
- ??
- முதாட்டி (60+)
# மனித வளர்ச்சி கலைச்சொற்கள்

## பிற சொற்கள்

- சிறுவன், பொடியன்
- சிறுமி
- வாலிபன்
- காளை
- வயோதிபர்
# வெளிநாட்டு வீட்டுப் பணியாளர்கள் (ஹொங்கொங்)

**வெளிநாட்டு வீட்டுப் பணியாளர்கள்** (Foreign domestic helpers in Hong Kong) என்போர் ஹொங்கொங்கில் வந்து வீடுகளில் பணிப்புரிவோர் ஆவர். இந்த வீட்டுப் பணியாளர்களாக பணிப்புரிவோர் அநேகமாக பெண்களே என்றப்போதும், ஆண்களும் உள்ளனர். ஹொங்கொங்கில் வெளிநாட்டு வீட்டுப் பணியாளர்களாக பணிப்புரிவோர், ஹொங்கொங்கின் முழு மக்கள் தொகையில் 3% உள்ளனர் என்பது குறிப்பிடத்தக்கது. மத்திய கிழக்கு நாடுகளில் போன்று அல்லாமல், ஹொங்கொங்கில் பணிப்புரியும் வீட்டுப்பணியாளர்கள் ஏனைய பணியாளர்கள் போன்றே வாரவிடுமுறை, பொதுவிடுமுறை மற்றும் ஹொங்கொங் அரசாங்கம் நிர்ணயிக்கப்பட்ட ஊதியம் போன்றவற்றையும் பெறகூடியதாக உள்ளது.  
2010ம் ஆண்டின் கணிப்பின் படி 284,901 பேர் பணிப்புரிவதாக அறியமுடிகிறது. இதில் 48% வீதமானோர் பிலிப்பீன்சு பெண்களாகும். இந்தோனேசியப் பெண்கள் 49.4% வீதமானோர்களாகும். மீதமானோர்களில் தாய்லாந்து, இந்தியா, இலங்கை, நேபாளம் போன்ற நாட்டுப் பெண்கள் உள்ளனர்.
# வெளிநாட்டு வீட்டுப் பணியாளர்கள் (ஹொங்கொங்)

## உரிமைகள்

மத்திய கிழக்காசிய நாடுகளில் போன்று இங்கு வீட்டுப் பணிப்பெண்களாக பணியாற்றும் பெண்கள் எதிர்நோக்கும் எந்த பிரச்சினைகளும் இங்கு இல்லை. தொழில் வழங்குபவர்களான வீட்டு உரிமையாளர்கள், ஹொங்கொங்கின் சட்டத் திட்டங்களை மீறுவார்களேயானால், அவர்களுக்கு எதிராக வழக்குத்தொடரக்கூடிய வசதிகளும் ஹொங்கொங்கில் உள்ளன. வழக்குகள் பதிவுசெய்யப்பட்டால் அவை 99% வீதம் வீட்டுப்பணியாளர்களுக்கு சார்பாகவே தீர்ப்பாகின்றன. வழக்குகள் தொடரும் பட்சத்தில் தொழிலாளர் நீதிமன்றமே முன் வந்து உதவுகின்றது. அவ்வாறு நீதிமன்றம் செல்லக்கூடிய போதிய தெளிவற்றவர்களாக இருந்தாலும் அவர்களுக்கு உதவும் வகையில் எவ்வித இலாப நோக்கமற்று செயல்படும் பல தொண்டு நிறுவனங்களும் ஹொங்கொங்கில் இருக்கின்றன.  
ஆனால் ஹொங்கொங்கில் தொடர்ந்து ஏழு ஆண்டுகள் பணிப்புரிவோருக்கு வழங்கப்படும், ஹொங்கொங் வசிப்பிட உரிமை, வெளிநாட்டு வீட்டுப் பணியாளர்களுக்கு வழங்கப்படுவதில்லை. ஆனாலும் சிலப் பணிப்பெண்கள் குடியுரிமையுள்ளோரை அல்லது வசிப்பிட உரிமைப் பெற்றவர்களை திருமணம் முடித்து ஹொங்கொங்கின் வசிப்பிட உரிமைப் பெற்றுவிடுபவர்களும் உள்ளனர்.
# ஹொங்கொங் நாட்டில் அகதி நிலை

**ஹொங்கொங் நாட்டில் அகதி நிலை**க் கோரி வருவோர் எண்ணிக்கை அதிகரித்தே வருகின்றது. இதனை தடுக்கும் முயற்சியில் அரசாங்கம் பல முயற்சிகளில் ஈடுப்பட்டு வருகின்றது. ஹொங்கொங் மனிதவுரிமை பேணும் ஒரு நாடாக இருந்தாலும் அகதியாக மக்கள் இங்கு வருவதை கட்டுப்படுத்தவதற்கு கடந்த சில வருடங்களாக பல முயற்சிகளை எடுத்து வருகின்றது. பல புதிய புதிய சட்டங்களையும் அறிமுகப்படுத்தி வருகின்றது.
# இந்திய முன்னேற்ற நுழைவாயில் வலைத்தளம்

**இந்திய முன்னேற்ற நுழைவாயில்** (http://www.indg.in/ ) இணையத்தளம் இந்திய அரச அலகான உன்னத கணிப்பியல் வளர்ச்சி மையத்தால் தமிழ் உட்பட பல இந்திய மொழிகளில் உருவாக்கப்பட்ட ஒரு தகவல் இணையத்தளம் ஆகும். வளர்ச்சிக்கு தேவையான தகவல்களை "இதுவரையில் தொடர்பு எல்லைக்கு வெளியே இருக்கும் இந்திய கிராமப்புற சமூகங்களை, குறிப்பாக பெண்கள் மற்றும் ஏழைகளைச் சென்றடைவதுதான் இதன் நோக்கம்."
# ஐசேயா தாமஸ்

**ஐசேயா லார்ட் தாமஸ் III** (*Isiah Lord Thomas III*, பிறப்பு - ஏப்ரல் 30, 1961) முன்னாள் அமெரிக்கக் கூடைப்பந்து ஆட்டக்காரர் ஆவார். இவர் என். பி. ஏ.-இல் 1981 முதல் 1994 வரை டிட்ராயிட் பிஸ்டன்ஸ் அணியில் விளையாடினார். என். பி. ஏ. வரலாற்றில் மிக உயர்ந்த பந்துகையாளி பின்காவல்களில் (Point guard) ஒருவர் ஆவார் என்று பல கூடைப்பந்து வல்லுனர்கள் சொல்லிருக்கிறார்கள். கூடைப்பந்து புகழவையில் உறுப்பினராக, 2006 முதல் 2008 வரை நியூ யோர்க் நிக்ஸ் அணியின் பயிற்றுனராக பணியாற்றியுள்ளார். இதன் முன் இவர் டொராண்டோ ராப்டர்ஸ் அணியின் முதன்மை நிர்வாகியாகவும் இந்தியானா பேசர்ஸ் அணியின் பயிற்றுனராகவும் பணி புரிந்தார்.
# கூடைப்பந்து புகழவை

**ஜேம்ஸ் நெய்ஸ்மித் நினைவகக் கூடைப்பந்து புகழவை** (*Naismith Basketball Hall of Fame*) என்பது உலக கூடைப்பந்து வரலாற்றில் மிக உயர்ந்த வீரர்களையும் பயிற்சியாளர்களையும் போற்றும் அவையாகும். ஹார்லம் குளோப்ட்ராட்டர்ஸ் போன்ற புகழ்பெற்ற அணிகள் இவ்வவையில் உள்ளன.  
1959ல் தோன்றி 1968ல் ஸ்பிரிங்ஃபீல்ட் நகரத்தில் திறந்தது. 1985ல் இக்கட்டடம் கனெடிகட் ஆறுக்கு பக்கம் ஸ்பிரிங்ஃபீல்டின் நடுப் பகுதிக்கு நகர்ந்தது,  
2002 செப்டம்பர் 28ல் இவ்வவை ஒரு புது 45 மில்லியன் $ கட்டடத்துக்கு நகர்ந்தது.
-இலிருந்த கூடைப்பந்து புகழ்ச்சி சபை முன்னாள் தளத்தின் நுழைவாயில்.]]
# கூடைப்பந்து புகழவை

## உறுப்பினர்கள்

2007 கூடைப்பந்து புகழவை தேர்தலுக்கு பிறகு இவ்வவையில் 278 உறுப்பினர்கள் (131 வீரர்கள், 77 பயிற்சியாளர்கள், மூவர் வீரர்களாகவும் பயிற்சியாளராவும், 54 உதவியாளர்கள், 13 நடுக்காரர்கள்), 5 அணிகள் உள்ளனர். ஜான் வுடென், லெனி வில்கென்ஸ், பில் ஷார்மன் ஆகிய மூன்று பேர் மட்டும் வீரர்களாகவும் பயிற்சியாளராகவும் உள்ளனர்.
# கூடைப்பந்து புகழவை

## இதனையும் காண்க

- கூடைப்பந்து
- என். பி. ஏ.
# ஜேம்ஸ் நெய்ஸ்மித்

டாக்டர் **ஜேம்ஸ் நெய்ஸ்மித்** (Dr. James Naismith) (நவம்பர் 6, 1861 - நவம்பர் 28, 1939) ஒரு கனடிய விளையாட்டு கல்வி ஆசிரியரும், கூடைப்பந்து கண்டுபிடிப்பாளரும், அமெரிக்க காற்பந்தாட்டத்தில் தலைக்கவசத்தை கண்டுபிடித்தவரும் ஆவார். இவர் கூடைப்பந்தாட்ட விதிகளை எழுதி கேன்சஸ் பல்கலைக்கழகத்தில் கூடைப்பந்து திட்டத்தை நிறுவினார். 1891ல் இவர் முதல் 13 கூடைப்பந்து சட்டங்களை கூறியுள்ளார்; இச்சட்டங்களில் 12 இன்று வரை ஏதாவது ஒரு விதத்தில் பயன்படுகின்றன.  
1861ல் கனடாவின் அல்மொன்டே அருகே ஒரு பண்ணையில் பிறந்து வளர்ந்த நெய்ஸ்மித், அமெரிக்காவுக்குச் செல்வதற்கு முன்பு மொண்ட்ரியாலின் மக்கில் பல்கலைக்கழகத்தில் உடற்கல்வி பயின்றார். கற்பித்தார். அங்கு 1891 இன் பிற்பகுதியில், மாசசூசெட்ஸில் உடற்கல்வி ஆசிரியராக இருக்கும்பொழுது கூடைப்பந்து விளையாட்டைக் கண்டுபிடித்தார்.  
கூடைப்பந்தாட்டத்தைக் கண்டுபிடித்து ஏழு ஆண்டுகளுக்குப் பிறகு, நைஸ்மித் 1898 இல் டென்வரில் மருத்துவப் பட்டம் பெற்றார். பின்னர் கேன்சஸ் பல்கலைக்கழகத்திற்கு வந்த இவர், பின்னர் தடகள இயக்குநராகவும் பயிற்சியாளராகவும் ஆனார்.  
13 ஆண்டுகளுக்குப்பின்னர் 1904 ஒலிம்பிக் போட்டிகளில் சோதனை போட்டியாக அறிமுகப்படுத்தப்பட்டு 1936 ஒலிம்பிக் போட்டிகளில் முதன்முறையாக கூடைப்பந்து விளையாட்டு இருந்தது. 1898ல் நெய்ஸ்மித் கேன்சஸ் பல்கலைக்கழகத்தில் ஆசிரியரும் முதலாம் கூடைப்பந்து பயிற்றுனராவும் ஆனார்.
# ஜேம்ஸ் நெய்ஸ்மித்

## ஆரம்ப ஆண்டுகளில்

வின் அல்மொன்டேவில் நெய்ஸ்மித்தின் சிற்பம்]]
நெய்ஸ்மித் நவம்பர் 6, 1861 அன்று கனடாவின் மேற்கு அல்மொன்டேயில் (இப்போது கனடாவின் ஒன்ராறியோவின் மிசிசிப்பியின் ஒரு பகுதி) இசுக்கொட்லாந்து குடியேறியவர்களுக்கு பிறந்தார். தனது வாழ்க்கையின் ஆரம்பத்தில் அனாதையாக இருந்த இவர் தனது அத்தை மற்றும் மாமாவுடன் பல ஆண்டுகள் வாழ்ந்து, அல்மொண்டேக்கு அருகிலுள்ள அல்மொண்ட் உயர்நிலைப் பள்ளியில் சேர்ந்தார். அதிலிருந்து 1883 இல் பட்டம் பெற்றார். அதே ஆண்டில், மாண்ட்ரீலில் உள்ள மெக்கில் பல்கலைக்கழகத்தில் நுழைந்தார். இவர் ஒரு திறமையான மற்றும் பல்துறை விளையாட்டு வீரராக இருந்தார், கனடிய கால்பந்து, லாக்ரோஸ், ரக்பி, கால்பந்து மற்றும் சீருடற்பயிற்சிகள் ஆகியவற்றில் மெக்கில் பல்கலைக்கழகத்தை பிரதிநிதித்துவப்படுத்தினார். இவர் பல்கலைக்கழகத்தின் கால்பந்து அணியில் மையமாக விளையாடினார்.
# மழைநீர் சேகரிப்பு வலைத்தளம்

மழைநீர் சேமிக்கும் திட்டத்தை தமிழ்நாடு 1990 இறுதியில் அமுல்படுத்தியது. அது தொடர்பான தகவல்களை கொண்ட அதிகாரபூர்வ இணையத்தளம் ஒன்று ஏற்படுத்தப்பட்டது. அதுதான் **மழைநீர் சேமிப்புக்கான இந்தியாவின் பிரத்யோகமான இணையத்தளம்**(http://www.aboutrainwaterharvesting.com/tamil/default2.htm ). இந்த இணையத்தளம் தமிழிலும் ஆங்கிலத்திலும் உள்ளன. இங்கு மழைநீர் சேகரிப்பு முறை பற்றி ஒரு கையேடும் கிடைக்கிறது.
# வச்சிரயான பௌத்தம்

**வச்சிரயான பௌத்தம்** (சீனம்: 金剛乘, *jingangcheng*, சப்பானியம்: 金剛乗, *kongōjō*) என்பது மகாயான பௌத்தத்தின் ஒரு நீட்சியாக கருதப்படுகிறது. வஜ்ரயானம் தர்மத்தை அறிந்து கொள்ள பல கூடுதல் உபாயங்களை கையாள்கிறது. இதை தந்திரயானம், மந்திரயானம், என்ற பெயர்களிலும் அழைப்பர். வஜ்ரயானம் என்ற சொல் வழக்கத்தில் வருவதற்கு முன், *புத்தகுஹ்யர்* போன்ற பௌத்த அறிஞர்கள், மகாயானத்தை *பாரமித-யானம்*, *மந்திர-யானம்* என இரு வகையாக பிரிக்கின்றனர்.தேரவாதம் மற்றும் மகாயானத்துக்கு அடுத்து மூன்றாவது பெரும் பிரிவாக வஜ்ரயான பௌத்தம் கருதப்படுகிறது.
# வச்சிரயான பௌத்தம்

## துணைப்பிரிவுகள்

வஜ்ரயானம் தற்போது இரண்டு துணைப்பிரிவுகளாக பிரிக்கப்பட்டுள்ளது  
- திபெத்திய பௌத்தம்: இது திபெத், பூடான், இந்தியாவில் லடாக், நேபாளம், தென்மேற்கு மற்றும் வட சீனா, மங்கோலியா, மற்றும் ரஷ்ய கூட்டமைப்பின் கால்மீக்கியாவில் இது பின்பற்றப்படுகிறது. வஜ்ரயானம் திபெத்திய பௌத்தத்தின் ஒரு பகுதியே ஆகும். ஏனெனில், வஜ்ரயான கருத்துகள், பொதுப்படையான மகாயான கருத்துகளுக்கு, மேம்பட்ட நிலை கருத்துகளாக எடுத்துக்கொள்ளப்படுகிறது.  
- ஷிங்கோன் பௌத்தம்: இது ஜப்பானில் பின்பற்றப்படும் ஒரு பிரிவாகும். இது திபெத்திய பௌத்த பிரிவினை போல் பல மறைபொருள் சடங்குகளை கையாண்டாலும் இதன் முறைகள் திபெத்திய பௌத்தத்தில் இருந்து வேறுபட்ட்வை ஷிங்கோன் பௌத்தம் மஹாவைரோசன சூத்திரம் மற்றும் வஜ்ரசேகர சூத்திரத்தை அடிப்படையாக கொண்டது. ஷிங்கோன் பௌத்தம் கூக்காய் என்ற பௌத்த துறவியால் தோற்றுவிக்கப்பட்டது.
# வச்சிரயான பௌத்தம்

## சொற்பொருளாக்கம்

*வஜ்ரம்* என்ற சொல்லுக்கு மின்னல் மற்றும் வைரம் என்று பொருள். இது அனைத்தையும் அழிக்கக்கூடிய ஊடுருவக்கூடிய மிகவும் உறுதிவாய்ந்த ஆயுதத்தையும் குறிக்கிறது. எனவே வஜ்ரம், என்பது உறுதியான ஒரு பொருளை குறிக்கிறது. எனவே போதிநிலை அடைய ஒரு உறுதியான வழி என்ற முறையில் இது *வஜ்ரயானம்* என அழைக்கப்பட்டிருக்கலாம். மேலும் இது இதை பின்பற்றுபவர்கள் உறுதியான மனநிலையை கொண்டவர்களாக இருக்க வேண்டும் என்பதையும் குறிப்பதாக எடுத்துக்கொள்ளலாம். ஆக, வஜ்ரயானம் என்ற சொல்லுக்கு **வைர வழி** அல்லது **உறுதியான வழி** என பொருள் கொள்ளலாம்(யானம் என்ற வடமொழிச்சொல்லுக்கு வழி,பாதை என பொருள் கொள்ளலாம்)
# வச்சிரயான பௌத்தம்

## வஜ்ரயானத்தின் குறிப்பிடத்தக்க அம்சங்கள்

பல்வேறு வஜ்ரயான பிரிவுகள் மற்றும் சம்பிரதாயங்களின் படி, வஜ்ரயான உபாயம் ஒருவர் அதிவிரைவில் போதி நிலை அடைய வழிவகை செய்கிறது. பல்வேறு தந்திர முறைகளை கையாள்வதன் மூலம் இது சாத்தியமாகிறது. பௌத்தத்தின் வேறு பிரிவுகள் முழு போதிநிலை அடைய பல பிறவிகள் எடுக்கவேண்டும் என குறிப்பிடும் வேலையில், வஜ்ரயானம் இப்பிறவியிலேயே புத்த நிலை அடைய பல முறைகளை குறிப்பிடுகிறது. அதே வேளையில், வஜ்ரயானம் தேரவாதம் மற்றும் மகாயானம் ஆகிய பிரிவுகளின் கொள்கைகளை இது தவறென்று குறிப்பிடவில்லை, உண்மையில் வஜ்ரயானத்தின் படி இப்போதனைகளே வஜ்ரயானத்தின் அடிப்படையாக கொள்ளப்படுகிறது. வஜ்ரயானத்தில் கங்க்யூர் பிரிவு, பிரக்ஞாபாரமித சூத்திரம், மற்றும் சில பாளி சூத்திரங்களை கூட தந்திர முறைகளுக்கு பயன்படுத்துவது குறிப்பிடத்தக்கது.
# வச்சிரயான பௌத்தம்

## வஜ்ரயானத்தின் குறிப்பிடத்தக்க அம்சங்கள்

### தந்திர முறைகள்

வஜ்ரயானத்தின் படி, மரணம், உடலுறவு, கனவு மற்றும் இதைப்போன்ற பிற நிலைகளில் உடலும் மனமும் ஒரு விதமான நுட்பமான நிலையில் இருக்கின்றது. ஆகவே, முறையான பயிற்சி மூலம் மேம்பட்ட தந்திர சாதகம் செய்பவர்கள் இந்த நிலையினை பயன்படுத்தி mindstreamஐ முறையாக முற்றிலும் மாற்ற இயலும். மேலும் வஜ்ரயான பாரம்பரியத்தின் படி, ஒருவர் சில நுட்பங்களை கையாளவதன் மூலம் ஒரே பிறப்பில் புத்தநிலையை அடைய இயலும்.  
- **குரு யோகம்**: பல வேறுபாடுகளை கொண்டுள்ள போதிலும பொதுவாக இது ஒரு சாதகர் தன் சித்த சந்தானத்தை(மன ஓட்டத்தையும்) குருவின் மூவஜ்ர சித்த சந்தானத்தோடு ஒன்றினைப்பதை குறிக்கிறது. இங்கு குரு யிதம் ஆகவும் புத்தரின் நிர்மாணகாய உருவமாகவும் கருதப்படுகிறார். இந்த குரு யோகத்தின் போது குரு தன்னுடைய சீடருக்கு மந்திரங்களை இந்த யோகத்தின் போது உபதேசிக்கலாம்.  
- **தேவதா யோகம்**: இந்து தந்திரத்தில் மிகவும் அடிப்படையான ஒன்றாகும். இதில் ஒருவர் தன்னையே யிதமாக கருதிக்கொண்டு தியானம் செய்வர். இந்த யோகத்தின் மூலம் தியான மூர்த்தியும் தானும் ஒன்று என்பதை ஒருவர் அறிகின்றார். இவ்வாறு அறிந்து கொள்ளுமிடத்து உலக பற்றுகளில் இருந்து விடுபட்டு, கருணையையும் பிரக்ஞையும் ஒரே நேரத்தில் பெறுகின்றனர். சிலைகளோடு மற்றும் உருவப்படங்களோடு மண்டலங்களும் இதற்கு பயன்படுத்தப்படுகின்றன.  
- **மரண யோகம்**: இது இன்னொரு மிக முக்கியமான தந்திர முறையாகும். இதன்படி, ஒருவர் தன் மரண நிலையில் செய்ய வேண்டியனவற்றை செய்வதற்காக தன் வாழ்நாளிலேயே தேவையான தியான பயிற்சிகளை மேற்கொள்வர். மரண நிலையில் ஒருவரின் மனநிலை மிகவும் நுட்பமான நிலையில் இருக்கும் என வஜ்ரயானத்தில் நம்பப்படுகிறது, எனவே சரியான பயிற்சியின் மூலம் போதிநிலையை மரணத்தின் போதே பெற முடியும். சோங் காபா போன்ற லாமாக்கள் இவ்விதத்தில் போதியை அடைந்ததாக கருதப்படுகிறது. இந்த மரண யோகத்தில், இறக்கும் நிலை, அந்தரபாவ நிலை, மறுபிறப்பெய்துகிற நிலை என மூன்று நிலைகளிலும் இந்த மரண யோகத்தை பிரயோகிக்கலாம். திபெத்திய மரண புத்தகத்தில் இது தெளிவாக குறிப்பிடப்பட்டுள்ளது.
# வச்சிரயான பௌத்தம்

## தந்திர வகைப்பாடுகள்

### புதிய தந்திர வகைப்பாடுகள்

திபெத்திய பௌத்தத்தின் கெலுக், சாக்ய, மற்றும் கக்யு பிரிவினர் தந்திரங்களை கீழ்க்கண்டவாறு வகைப்படுத்துகிறது.  
- கிரியா யோகம்
- சர்ய யோகம்
- யோக தந்திரம்
- அனுத்தர யோக தந்திரம்
- இது மேலும் மாத்ரு, பித்ரு மற்றும் அத்வைத உட்பிரிவுகளை உள்ளடக்கியது
# வச்சிரயான பௌத்தம்

## தந்திர வகைப்பாடுகள்

### பண்டைய தந்திர வகைப்பாடுகள்

நியிங்மா பிரிவு கீழ்க்கண்டாவாறு வேறுவிதமாக தந்திரங்களை வகைப்படுத்துகிறது  
- மூன்று புற தந்திரங்கள்:
- கிரியா யோகம்
- சர்ய யோகம்
- யோக தந்திரம்
- மூன்று அக தந்திரங்கள், இவை அனுத்தர யோக தந்திரத்துக்கு உரியவை
- மகா யோகம்
- அனு யோகம்
- அதி யோகம்
- அதியோகம் மேலும் மன, புற மற்று ரகசிய உபதேசம் என மூவகை மீண்டும் வகைப்படுத்தப்படுகிறது
# வச்சிரயான பௌத்தம்

## தந்திர வகைப்பாடுகள்

### மறைபொருள் தீட்சையும் சமயமும்

வஜ்ரயானத்தின் மிகவும் முக்கியமான கூறு அதன் மறைபொருள்வாதம் ஆகும். மறைபொருள் வாதத்தின் படி போத்னைகள் குருவிடமிருந்து நேரடியாக சீடருக்கு கற்றுத்தரப்படும். புத்தகம் வாயிலாகவோ அல்லது பிற முறையிலோ அதை கற்றல் தகாது. இப்படி பல தந்திர முறைகள் இரக்சியமாக வைக்கப்பட்டிருக்கின்றனர். எனினும் சில வஜ்ரயான குருக்களின் படி குரு-சிஷ்ய பாரம்பர்யத்தில் தான் இந்த முறைகளுக்கு பொருள் உள்ளதையும் இதற்கு வெளியே இவை பொருளற்றவையாக உள்ளதையுமே இந்த ரகசிய போதனை என்ற குறிப்பால் உணர்த்துகிறது மேலும் இந்த ரகசிய தந்திர முறைகளை முறையாக கற்காவிடின் கற்பவருக்கு இது தீங்கு விளைவிக்கலாம் எனவும் கருதப்படுகிறது.  
இந்த மறைபொருள் தீட்சை இரு விதங்களில் அளிக்கப்படுகிறது திபெத்திய பௌத்ததில் மகா சந்தி முறையும் ஷிங்கோன் பௌத்தத்தில் மகாமுத்திரை முறையும் பயன்படுத்தப்படுகிறது.
# வச்சிரயான பௌத்தம்

## மகாயானத்துடன் தொடர்பு

திபெத்திய பௌத்த பார்வையில், தந்திரமும் மறைபொருள்வாதமும் வஜ்ரயானத்தை மகாயானத்தில் இருந்து வேறுபடுத்துகிறது. எனினும் இரண்டிலும் மற்ற உயிர்களுக்கு நன்மை செய்வதற்காக புத்தத்தன்மை அடைவதே இறுதி குறிக்கோள் ஆகும். மகாயானத்தில் முக்கியத்துவம் வாய்ந்த சூத்திரங்கள் பொதுவாக வஜ்ரயானத்திலும் முக்கியத்துவம் பெற்றிருக்கும். இந்த சூத்திரங்களுடன் வஜ்ரயானம் தனக்கே உரிய சில சூத்திரங்களையும் நூல்களையும் கொண்டுள்ளது. போதிசத்துவர்கள் மற்றும் எண்ணற்ற பிற :  
எனினும் ஜப்பானிய வஜ்ரயான குரு [[கூக்காய் வஜ்ரயானத்தையும் மகாயானத்தை தெளிவாக வேறுபடுத்துகிறார். கூக்காயை பொருத்தவரையில் மகாயானம் வெளிப்படையானது எனவே அது தற்போதைக்கும் மட்டுமே. மாறாக வஜ்ரயான போதனைகள் தர்மகாய உருவில் உள்ளது. ஏனெனில் இப்போதனைகள் மஹாவைரோசன புத்தர் தமக்கு தாமே பேசிக்கொள்ளும் போது தோன்றியவை. அவ்வாறெனில், உண்மையில் மகாயானமும் ஹீனயானமும் வஜ்ரயானத்தின் வெவ்வேறு அம்சங்களாக ஆகிவிடுகிறது. இதே வாதம் திபெத்திய பௌத்தத்திலும் காணப்படுகிறது, அதாவது புத்தத்தன்மை ஒருவர் அடவைதற்கு இறுதி வழி தந்திரமே என்கிறது.  
வஜ்ராயானத்தின் சில கூறுகள் மீண்டும் மகாயானத்திலும் காணப்படுவது குறிப்பிடத்தக்கது. உதாரணமாக வஜ்ரயானத்தில் வணங்கப்படும் உக்கிர மூர்த்திகளை மகாயான கோவில்களில் காணலாம்  
வஜ்ரயானம் பலதரப்பட்ட நடத்தை விதிமுறைகளையும் உறுதிமொழிகளையும் கொண்டுள்ளது. இவ்வனைத்தும் பிரதிமோக்ஷம் மற்றும் போதிசத்துவத்தை அடிப்படையாக கொண்டவை. எனினும் இது புத்த பிக்ஷுக்குளுக்கு மட்டும் பிரத்யேகமானவை. பொதுமக்கள் தங்களுக்குரிய பொதுவான நடத்தை விதிமுறைகளை கடைபிடித்தால் போதுமானது.  
இவை அல்லாமல், உயர்வகை தந்திரங்களை பின்பற்றுவோர் அதற்கேற்றாற்போல் சில விசேஷமான உறுதிமொழிகளையும் நடத்தை விதிமுறைகளையும் பின்பற்ற வேண்டும்.
# ஹேரல்ட் & குமார் கோ டு வைட் காசில்

**ஹேரல்ட் & குமார் கோ டு வைட் காசில்** (Harold & Kumar Go to White Castle) 2004ஆம் ஆண்டு வெளிவந்த ஆங்கில நகைச்சுவைத் திரைப்படமாகும். டானி லைனர் இயக்கத்தில் வெளிவந்த இத்திரைப்படத்தில் ஜான் சோ, கால் பென், பாலா கார்செஸ் மற்றும் பலர் நடித்திருந்தனர். ஆசிய-அமெரிக்க நடிகர்கள் பிரதான நடிகராக இருந்த ஆங்கிலத் திரைப்படங்களில் இத்திரைப்படம் ஒன்றாகும். இதன் பிந்தைய படம், ஹேரல்ட் & குமார் எஸ்கேப் ஃப்ரம் குவாண்டானமோ பே, ஏப்ரல் 2008ல் வெளிவருகிறது.
# ஹேரல்ட் & குமார் கோ டு வைட் காசில்

## வகை

நகைச்சுவைப்படம்
# ஹேரல்ட் & குமார் கோ டு வைட் காசில்

## கதை

ஹேரல்ட் (ஜான் சோ), ஒரு கொரிய-அமெரிக்க வங்கியாளர், மற்றும் குமார் (கால் பென்), ஒரு இந்திய-அமெரிக்க கல்லூரி மாணவர், இரு தோழர்களும் ஒரு அறையில் சேர்ந்து வாழ்துகிறார். ஒரு நாள் இருவரும் சேர்ந்து கஞ்சத்தை பிடித்து வெறிகொள்ளி "வைட் காசில்" என்ற "fast food" உணவகத்தின் சாப்பாட்டை ஆசைப்பட்டு இந்த உணவகத்தைத் தேடிப் போகிறார். தேடும்பொழுது இருவரும் பல தொந்தரைகளை அனுபவித்து கடைசியில் "வைட் காசில்" உணவகத்தை கண்டுபிடித்து இருவரும் 50 ஹாம்பர்கர்களை சாப்பிடுகிறார்கள்.
# ஹேரல்ட் & குமார் கோ டு வைட் காசில்

## வெளியிணைப்புகள்

- சர்வதேச திரைப்பட தரவுத் தளத்தில்
# படிமம்:Harold & Kumar Go to White Castle.JPG

The publicly released teaser poster for Harold & Kumar Go to White Castle (2004). Taken from English Wikipedia, which is taken from IMDB. It is believed that the use of scaled-down, low-resolution images of movie posters to illustrate the movie in question or to provide critical analysis of the poster content or artwork on the English-language Wikipedia, hosted on servers in the United States by the non-profit Wikimedia Foundation, qualifies as fair use under United States copyright law. The use of this image to identify the film does not effect the copyright holder's ability to distribute or otherwise make use of the said film.
# கால் பென்

**கால் பென்**, என்றழைக்கப்படும் **கல்பேன் சுரேஷ் மோதி** (இந்தி: कल्पेन सुरेश मोदी; பிரப்பு ஏப்ரல் 23, 1977) ஒரு குஜராத்தி-அமெரிக்க நடிகர் ஆவார். இவர் பிரதான நடிகரா நடித்த சில திரைப்படங்கள் ஹேரல்ட் & குமார் கோ டு வைட் காசில் மற்றும் த நேம்சேக் ஆகும்; நேஷனல் லாம்பூன்ஸ் வான் வைல்டர், அமெரிக்கன் தேசி, மாலிபூஸ் மோஸ்ட் வாண்டெட் ஆகிய திரைப்படங்களிலும் நடித்தார்.
# கொமொரோசு

**கொமொரோசு** அல்லது அதிகாரப்பட்சமாக **கொமொரோசு ஒன்றியம்** இந்தியப் பெருங்கடலில் ஆப்பிரிக்காவின் கிழக்குக் கரையில் வட மடகசுகாருக்கும் வடகிழக்கு மொசாம்பிக்குக்கும் இடையே அமைந்துள்ள தீவுகளால் ஆன நாடாகும். மொசாம்பிக், மடகாஸ்கர், சிஷெல்ஸ், தன்சானியா என்பன கொமொரோசுக்கு அண்மையில் அமைந்துள்ள நாடுகளாகும். 2002 ஆம் ஆண்டுக்கு முன்னதாக இந்நாடு *கொமொரோசு இசுலாமிய கூட்டாட்சிக் குடியரசு* என அழைக்கப்பட்டு வந்தது. 2,235&nbsp;சதுர கி.மீ. (863&nbsp;சதுர மைல்) பரப்பளவைக் கொண்டக் கொமொரொசு பரப்பளவின் படி ஆப்பிரிக்காவின் மூன்றாவது சிறிய நாடும் மக்கள்தொகை அடிப்படையில் ஆப்பிரிக்காவில் ஆறாவது சிறிய நாடுமாகும். இருந்த போதிலும் ஆப்பிரிக்காவின் மக்கள்தொகை அடர்த்திக் கூடிய நாடுகளில் கொமொரோசும் ஒன்றாக திகழ்கிறது. கொமொரோசு என்ற பெயர் அரபு மொழியின் சந்திரனைக் குறிக்கும் பதமான *கொமார்* என்பதிலிருந்து தோன்றியதாகும்.  
நாடு அதிகாரப் பட்சமாக கொமொரோசு தீவுக்குழுமத்தில் அமைந்துள்ள நிகசிட்சா (Ngazidja), மவாளி (Mwali), நிசவாணி (Nzwani) மவோரே (Mahoré) என்ற நான்கு முக்கியத் தீவுகளைடும் மற்றும் சில சிறிய தீவுகளையும் கொண்டது. இருப்பினும் கொமொரோசு ஒன்றியமோ அல்லது அதற்கு முன்பிருந்த அரசுகளோ மவோரே தீவை ஆட்சி செய்யவில்லை. பிரான்சின் அடிமை நாடுகளாக கொமொரோசு இருந்தப்போது பிரான்சிடமிருந்து விடுதலையடைய வேண்டுமா எந்பதை அறிய நடத்தப்பட்ட வாக்கெடுப்பில் மவொரே தீவு விடுதலைக்கு எதிராக வக்களித்ததாலும், மவோரேயின் கட்டுப்பாட்டை கொமொரோசிடம் வழங்குவதற்கான ஐ.நா.வின் தீர்மானத்தை பிரான்சு தனது வீட்டோ அதிகாரத்தைப் பயன்படுத்தி நிரகரித்தமையாலும் மவொரேயின் ஆட்சி கொமொரோசிடம் கையளிக்கப்படவில்லை.  
கொமொரோசு பல காலாச்சராங்களில் கலப்புக் காரணமாக ஏற்பட்ட தேசியமாதாலால் கலாச்சாரப் பல்வகைமையைக் கொண்டுள்ளது. இங்கு கொமொரிய மொழி, பிரெஞ்சு மொழி, அரபு மொழி என்பன அதிகாரப்பட்ச மொழிகளாகும். இது ஆப்பிரிக்க ஒன்றியம், அரபு லீக், இந்திய மாக்கடல் ஆணயம் போன்ற பன்னாட்டு அமைப்புகளிலும் அங்கத்தவராக உள்ளது.
# சிட்ருனாஸ் இல்கவுச்காஸ்

**சிட்ருனாஸ் இல்கவுச்காஸ்** (லித்துவேனிய மொழி:Žydrūnas Ilgauskas, பிறப்பு - ஜூன் 5, 1975) ஒரு லித்துவேனிய கூடைப்பந்து ஆட்டக்காரர் ஆவார். இவர் என். பி. ஏ.-இல் கிளீவ்லன்ட் கேவலியர்ஸ் என்ற அணியில் விளையாடுகிறார். 2.21 மீட்டர் உயர்வு இல்கவுச்காஸ் என். பி. ஏ.-இல் யாவ் மிங் தவிர மிக உயரமாந ஆட்டக்காரர் ஆவார்.
# ழூல் வேர்ண் (விண்கலம்)

**ழூல் வேர்ண்** (ஜூல்ஸ் வேர்ண், *Jules Verne ATV*), என்பது ஐரோப்பாவின் ஆளில்லா சரக்கு விண்கலம் ஆகும். பிரெஞ்சு அறிவியல் புதின எழுத்தாளர் ழூல் வேர்ண் என்பவரின் நினைவாக இவ்விண்கலத்திற்கு இப்பெயர் வைக்கப்பட்டது. இது மார்ச் 9, 2008 இல் விண்ணுக்கு ஏவப்பட்டது. இதில் அனைத்துலக விண்வெளி நிலையத்தில் (அவிநி) தங்கியுள்ள வீரர்களுக்கு தேவையான உணவுப் பொருட்கள், தண்ணீர், உடைகள் மற்றும் விண்வெளி மையத்துக்கு தேவையான 5 தொன் பொருட்கள் அனுப்பப்பட்டன.  
இதுவே முதலாவது ஆளில்லா சரக்கு விண்கலமாதலால், இவ்விண்கலம் மூன்று வாரங்கள் சோதிக்கப்பட்டே அனைத்துலக விண்வெளி நிலையத்துடன் இணைக்கப்பட்டது. அவிநி உடன் இது ஏப்ரல் 3, 2008 இல் வெற்றிகரமாக இணைந்தது. நான்கு மாதங்கள் வரை இது விண்வெளி நிலையத்துடன் இணைந்திருந்த பின்னர் அங்கிருந்து விடுபட்டு பூமியின் வளிமண்டலத்தினுள் பிரவேசித்து பசிபிக் பெருங்கடலில் விழும் என எதிர்பார்க்கப்படுகிறது.
# கன்னித் தீவுகள்

| ]] | ]] |
| --- | --- |
| } |  |
**கன்னித் தீவுகள்** (*Virgin Islands*) கரிபியக் கடலில் காற்றெதிர் தீவுகளில் அமைந்துள்ள ஒரு தீவுக் குழுமம் ஆகும். இத்தீவுகள் இரண்டாக பிரிக்கப்பட்டு பிரித்தானியாவாலும் அமெரிக்காவாலும் ஆட்சி செய்யப்படுகின்றன. வெர்ஜின் தீவுகளைக் கண்ட முதல் ஐரோப்பியர் கிரிஸ்டோபர் கொலம்பஸ் ஆவார் இவர் 1493 ஆம் ஆண்டு அமெரிக்கா நோக்கிய தனது இரண்டாவது கடற்பயணத்தின் போது இத்தீவை அடைந்தார். கொலம்பஸ் இத்தீவிற்கு Santa Ursula y las Once Mil Vírgenes (புனித ஊர்சுலாவும் அவரது 1000 கன்னியரும்) எனப் பெயரிட்டார். பின்னர் Las Vírgenes எனச் சுருக்கப்பட்டது. இத்தீவுகளில் வசித்து வந்த அரவாக், கரிப், செர்மிக் இந்தியர்கள் ஐரோப்பிய அடிமைக் காலத்தின் போது ஏற்பட்ட நோய்கள் காரணமாகவோ அல்லது இன அழிப்புகளிந் காரணமாகவோ அழிந்துப் போயினர். பின்னர் இத்தீவுகளிக்ல் கரும்பு பெருந்தோட்டங்களில் வேலைச் செய்வதற்காக ஆப்பிரிக்காவிலிருந்துக் கொண்டுவரப்பட்ட தொழிலாளர்களால் குடியேற்றப்பட்டது. தற்போது கரும்புத் தோட்டங்கள் இல்லையாயினும் வேலைக்காக கொண்டுவரப்பட்ட வேலையாட்களில் பரம்பரையினர் இங்கு வசித்து வருகின்றனர்.
# மம்மூட்டி

**முகம்மது குட்டி பாணப்பரம்பில் இசுமாயில்** (Muhammad Kutty Panaparambil Ismail செப்டம்பர் 7, 1951) **மம்மூட்டி** என்று பரவலாக அறியப்படும் இவர் ஓர் இந்தியத் திரைப்பட நடிகர் மற்றும் திரைப்படத் தயாரிப்பாளர் ஆவார். முதன்மையாக மலையாள படங்களில் பணிபுரிகிறார். தமிழ், தெலுங்கு, கன்னடம், இந்தி மற்றும் ஆங்கில மொழித் திரைப்படங்களிலும் நடித்துள்ளார். ஐந்து தசாப்த கால திரை வாழ்க்கையில், 400 படங்களுக்கும் மேல் நடித்துள்ளார். மூன்று தேசியத் திரைப்பட விருதுகள், ஏழு கேரள மாநிலத் திரைப்பட விருதுகள் மற்றும் பதின்மூன்று பிலிம்பேர் விருதுகள் தென்னக விருதுகள் உட்பட பல பாராட்டுகளைப் பெற்றவர். திரைப்படத்துறையில் இவர் ஆற்றிய பங்களிப்பிற்காக, இந்திய அரசு அவருக்கு 1998-இல் பத்மசிறீ விருது வழங்கியது.  
1971-ஆம் ஆண்டு மலையாளத் திரைப்படமான *அனுபவங்கள் பாலிச்சகள்* மூலம் மம்மூட்டி நடிகராக அறிமுகமானார். ஐ.வி. சசியின் வெளிவராத திரைப்படமான *தேவலோகம்* (1979)-இல் முதன்முறையாக முன்னணிக் கதாபாத்திரத்தில் நடித்தார். 1981-ஆம் ஆண்டு *அகிம்சா* படத்தில் நடித்ததற்காக இரண்டாவது சிறந்த நடிகருக்கான கேரள மாநில திரைப்பட விருதைப் பெற்றார். 1983-ஆம் ஆண்டு வெளியான *சந்தியக்கு விரிஞ்ஞ பூவு* மற்றும் *ஆ ராத்திரி* ஆகிய திரைப்படங்கள் வணிக ரீதியாக பெரும் வெற்றி பெற்றன. சில தோல்விகளைத் தொடர்ந்து, 1987-ஆம் ஆண்டு வெளியான *நியூ டெல்லி* வணிக ரீதியாக வெற்றி பெற்றது.  
2000-களில் இவரது திரைப்படம் விமர்சன ரீதியாகவும் வணிக ரீதியாகவும் வெற்றி பெற்றன. இந்தி மற்றும் ஆங்கிலம் ஆகிய இருமொழிகளில் வெளிவந்த *டாக்டர் பாபாசாகேப் அம்பேத்கர்* (2000) வாழ்க்கை வரலாற்று திரைப்படத்தில் சிறந்த நடிகருக்கான தேசிய திரைப்பட விருது வழங்கப்பட்டது, மேலும் *காசா* (2004) மற்றும் *பலேரி* *மாணிக்யம்* (2009) ஆகிய படங்களுக்கு கேரள மாநிலத் திரைப்பட விருதுகளை வென்றார். *பிராஞ்சியேட்டன் & தி செயிண்ட்* (2010), *வர்ஷம்* (2014), *பதேமரி* மற்றும் *உண்டா* (2019) ஆகியவற்றிற்காக விமர்சகர்களிடையே பாராட்டுகளைப் பெற்றார். மேலும் முதல் மூன்று திரைப்படங்களுக்காக சிறந்த நடிகருக்கான பிலிம்பேர் விருதுகளைப் பெற்றார்.
# மம்மூட்டி

## ஆரம்பகால வாழ்க்கை

மம்மூட்டி 1951 செப்டம்பர் 7-இல் சந்திரூரில் பிறந்தார். இந்தியாவின்,கேரள மாநிலத்தில் கோட்டயம் மாவட்டத்தில் வைக்கம் அருகே உள்ள செம்பு கிராமத்தில் நடுத்தர வர்க்க முஸ்லீம் குடும்பத்தில் வளர்ந்தார். இவரது தந்தை இஸ்மாயில், மொத்தமாக ஆடை மற்றும் அரிசி வியாபாரம் செய்து, நெல் சாகுபடியில் ஈடுபட்டு வந்தார். இவரது தாயார் பாத்திமா ஓர் இல்லத்தரசி. இவர் மூத்த மகனாவார். இவருக்கு இப்ராகிம்குட்டி மற்றும் ஜக்கரியா என்ற இரண்டு இளைய சகோதரர்களும், அமீனா, சவுதா மற்றும் சபினா என்ற மூன்று தங்கைகளும் உள்ளனர்.  
கோட்டயம் குலசேகரமங்கலத்தில் உள்ள அரசு உயர்நிலைப் பள்ளியில் தொடக்கக் கல்வி பயின்றார். 1960-களில், எர்ணாகுளத்திற்கு குடிபெயர்ந்தனர், அங்கு எர்ணாகுளம் அரசுப் பள்ளியில் பயின்றார். தேவாரத்தில் உள்ள சேக்ரட் ஹார்ட் கல்லூரியில் பல்கலைக்கழகத்திற்கு முந்தைய படிப்பைப் படித்தார். எர்ணாகுளம் மகாராஜா கல்லூரியில் பட்டப்படிப்பு படித்தார். எர்ணாகுளம் அரசு சட்டக் கல்லூரியில் இளங்கலைச் சட்டம் பெற்றார். மஞ்சேரியில் இரண்டு ஆண்டுகள் வழக்குரைஞர் தொழில் செய்தார்.
# மம்மூட்டி

## தொழில் வாழ்க்கை

### 1971-1980

1971 ஆம் ஆண்டு கே.எஸ்.சேதுமாதவன் இயக்கிய *அனுபவங்கள் பாலிச்சகள்* படத்தில் அறிமுகமானார். கே. நாராயணன் இயக்கிய 1973இல் வெளியான மலையாளத் திரைப்படமான *காலச்சக்கரம்* இவரது இரண்டாவது படமாகும். 1975 இல் *சபர்மதி* என்ற நாடக நாடகத்தில் நடித்தார். 1979 ஆம் ஆண்டில், *எம். டி. வாசுதேவன் நாயர்* இயக்கிய *தேவலோகம்* படத்தில் முக்கிய வேடத்தில் நடித்தார். ஆனால், இந்தப் படம் முடிவடையவில்லை. 1980 ஆம் ஆண்டு கே. ஜி. ஜார்ஜ் எழுதி இயக்கிய *மேளா* திரைப்படம் வெளியான திரைப்படத்தில் முதன்மைக் கதாப்பாத்திரத்தில் நடித்தார்.